জমি সংক্রান্ত বিবাদ! খুড়তুতো ভাইয়ের হাতে খুন দাদা

ওয়েব ডেস্ক : জমি সংক্রান্ত বিবাদ (Land dispute)! তার জেরে কাকাতো ভাইয়ের হাতে খুন (Murder) হতে হল দাদাকে। এমনই চাঞ্চল্যকর একটি ঘটনা ঘটে গেল দক্ষিণ দিনাজপুরের (Dakshin Dinajpur) আজমতপুর গ্রাম পঞ্চায়েতের চকহোসেন নালীপাড়া এলাকায়। এই ঘটনার পর থেকে অভিযুক্ত ভাই পলাতক বলে জানা গিয়েছে ঘটনার ইতিমধ্যে তদন্তে নেমেছে পুলিশ (Police)।

জানা গিয়েছে, মৃত ব্যক্তির নাম করম সরকার (৪২)। পরিবার সূত্রে খবর, বিগত আট মাস ধরে মৃতের বাবা আকবর আলি ও তাঁর ভাইয়ের মধ্যে জমি সংক্রান্ত বিবাদ চলছিল। তবে এ নিয়ে সামাজিক স্তরে একাধিক বৈঠক হয়েছিল। বিষয়টি মিটমাটও হয়ে গিয়েছিল। কিন্তু সম্প্রতি ফের জমির সীমানা নিয়ে বিবাদ বলেই খবর।

আরও খবর : ৮০০০ জনকে পিছনে ফেলে ‘ISSF টাইটেল’ জিতল বাংলার কন্যা!

পরিবারের দাবি, আকবর আলি ও তাঁর ছেলে করিম সরকার নিজেদের জমিতে গিয়েছিলেন। অভিযোগ, সেই সময় হঠাৎই তাঁদের উপর হামলা চালায় আকবর আলির ভাই ও তাঁর ছেলেরা। অভিযোগ, ভাইপো আব্দুল ফারুক মিয়া চাকু দিয়ে করিম সরকারের গলায় আঘাত করে। গুরুতর আহত হন তিনি। এর পরে তাঁকে গুরুতর জখম অবস্থায় তাঁকে গঙ্গারামপুর হাসপাতালে নিয়ে যাওয়া হয়। কিন্তু কর্তব্যরত চিকিৎসকরা তাঁকে মৃত বলে ঘোষণা করেন।

ঘটনার খবর পেয়ে গঙ্গারামপুর থানার পুলিশ মৃতদেহ উদ্ধার করে বালুরঘাট জেলা হাসপাতালে ময়নাতদন্তের জন্য পাঠায়। ঘটনার পর থেকেই অভিযুক্তরা পলাতক। পুরো ঘটনা নিয়ে পুলিশ (Police) ইতিমধ্যে তদন্ত শুরু করেছে বলে খবর।